**Սքոթ Ադամս** (անգլ.՝ **Scott Adams**, հունիսի 8, 1957(1957-06-08)[…], Windham, Գրին շրջան, Նյու Յորք, ԱՄՆ), ամերիկացի ծաղրանկարիչ, առավել հայտնի է իր երգիծական կոմիքսիներով։

Կենսագրություն
--------------

Սքոթ Ադամսը ծնվել է 1957 թվականին Նյու Յորքի Վինդհեմում, Փոլ և Վիրջինա Ադամսի ընտանիքում։ Մանկությունից զբաղվել է կոմիքսներով, 1968 թվականից սովորել է գեղարվեստի դպրոցում։ 1975 թվականին դպրոցն ավարտելուց հետո ստացել է տնտեսագիտական կրթություն, 1979 թվականին արժանացել է Հարթվիկ քոլեջի արվեստի բակալավրի կոչմանը, 1986 թվականին՝ Բերկլիի Կալիֆորնիայի համալսարանի բիզնեսի կառավարման մագիստրոսի կոչմանը։ 1979-1986 թվականներին զուգահեռ աշխատել է Սան Ֆրանցիսկոյի Քրոկեր բանկում, այնուհետև՝ մինչև 1995 թվականի հունիսը՝ «Pacific Bell» ընկերությունում ֆինանսների կառավարման հետ կապված տարբեր պաշտոններում։

Ստեղծել է հայտնի «Դիլբար» կոմիքսների շարքը․ Դիլբարի կերպարը մարմնավորում է ծրագրավորող և տեղեկատվական տեխնոլոգիաների ինժեներ, որն անընդհատ ողբերգական իրավիճակներում է հայտնվում բարձր տեխնոլոգիաների ոլորտում իր անգրագետ ղեկավարության հետ։ «Դիլբարի» առաջին հրատարակությունը տեղի է ունեցել 1989 թվականի ապրիլի 16-ին։ Կոմիքսի հիման վրա նկարահանվել է նույնանուն անիմացիոն շարքը։ 21-րդ դարասկզբի դրությամբ այդ նկարները տպագրվել են աշխարհի 70 երկրների մոտ 2000 թերթերում։

1990-ական թվականներին Ադամսը «Դիլբերտի» մասին յուրաքանչյուր պատմությունից հետո թերթերում հրապարակել է նաև իր էլեկտրոնային փոստի հասցեն, որի վրա հետագայում ընթերցողներին առաջարկել է հարցեր և ցանկություններ ուղարկել ապագա պատմությունների վերաբերյալ։

2004 թվականից Ադամսի մոտ առաջ են եկել նյարդաբանական շարժողական խանգարման համախտանիշի նշաններ, ինչի պատճառով նա որոշ ժամանակ ստիպված է եղել նկարել գրաֆիկական պլանշետի օգնությամբ, տառապել է նաև սպազմատիկ դիստոնիայով, բայց իր սեփական խոսքով, 2006-2008 թվականներին կարողացել է զգալի չափով բուժվել այդ հիվանդություններից։

Համակարգչային արվեստի և գիտությունների միջազգային ակադեմիայի անդամ է, կոմիքսներ նկարելուց բացի նա զբաղվում է բուսական խոհարարությամբ, այդ ոլորտի համապատախան ռեստորան ունի Կալիֆոռնիայում։

«Բաբելոն 5» սերիալի երկրպագու է և նկարահանվել է սերիալի 4-րդ եթերաշրջանի դրվագներից մեկում։

Ծանոթագրություններ
------------------

1. 1 2  Encyclopædia Britannica
2. 1 2  Lambiek Comiclopedia — Lambiek, 1999.
3. 1 2  Internet Speculative Fiction Database — 1995.
4. 1 2
5. ↑  WGA Find a Writer
6. ↑  Commonwealth v. Myer, Decided at Richmond, January 16, 1896 // *The Virginia Law Register*. — 1896-03. — В. 11. — Т. 1. — С. 843. — ISSN 1547-1357. — doi:10.2307/1097778
7. ↑  Zachary Kanin (2008 թ․ հոկտեմբերի 29)։ «An Interview with the "Dilbert" Cartoonist Scott Adams»։ New Yorker։ Վերցված է 2008 թ․ հոկտեմբերի 29

Արտաքին հղումներ
----------------

* Հոդված Encyclopedia Britannica֊յում (անգլ.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Գաբ · Ֆեյսբուք · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · MusicBrainz · Internet Speculative Fiction Database · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90873248 · BNE: XX1101054 · BNF: 13332359p · CiNii: DA09935504, DA03195187 · GND: 115584226 · ICCU: LO1V161540 · ISNI: 0000000107743286 · LCCN: n92054021 · LNB: 000019118 · NDL: 00557648 · NKC: xx0016036 · NLA: 36030827 · NTA: 099974584 · NUKAT: n98047145 · PTBNP: 275898 · SUDOC: 035728329 · VIAF: 73998405 · WorldCat VIAF: 73998405 |

 |

 |